नरेंद्र ने बताया कि रवीना शादी के बाद से ही सुरेंद्र पर दबाव बनाती थी कि वह अपनी मां और अन्य परिवारीजनों से संबंध तोड़ ले। हर बार सुरेंद्र रवीना को समझाने की कोशिश करता लेकिन, वह उसे लगातार प्रताडि़त करती रहती थी। इसी प्रताडऩा की वजह से बीते तीन महीनों से सुरेंद्र ने अपनी मां तक से बात नहीं की। नरेंद्र ने बताया कि शादी के तीन महीने बाद ही सुरेंद्र ने घर आकर कहा था कि वह रवीना से तलाक ले लेगा, लेकिन उन लोगों ने ही उसे समझाया कि समय के साथ रवीना का व्यवहार बदल जाएगा। पर, उसकी हरकतें बढ़ती चली गईं। नरेंद्र ने कहा कि रवीना व उसके परिजनों की प्रताडऩा से तंग आकर ही उनके भाई ने जहर खाकर सुसाइड किया है।